
ŠAKIŲ RAJONO SAVIVALDYBĖS TARYBA

SPRENDIMAS

DĖL rajono SAVIVALDYBĖS 2015 Metų VIEŠŲJŲ DARBŲ SĄRAŠO PATVIRTINIMO


2014 m. lapkričio 27 d. Nr. T-

Šakiai

Vadovaudamasi Lietuvos Respublikos vietos savivaldos įstatymo 7 straipsnio 18 punktu, Lietuvos Respublikos užimtumo rėmimo įstatymo 28 straipsnio 1, 3 dalimis, Lietuvos Respublikos socialinės apsaugos ir darbo ministro 2009 m. rugpjūčio 13 d. įsakymu Nr. A1-499 patvirtinto Aktyvios darbo rinkos politikos priemonių įgyvendinimo sąlygų ir tvarkos aprašo 61, 67.1 punktais ir atsižvelgdama į Marijampolės teritorinės darbo biržos direktoriaus 2014 m. lapkričio 13 d. raštą Nr. Sd-1114 ,,Dėl viešųjų darbų sąrašo derinimo 2015 metams“, rajono savivaldybės taryba nusprendžia,

patvirtinti rajono savivaldybės 2015 metų viešųjų darbų sąrašą (pridedama).

Savivaldybės meras




Juozas Bertašius
Parengė: 
Ūkio skyrius (A.Slidziauskienė)

Pranešėjas: 
K.Kuncaitis

Siųsti: 
Ūkio skyriui

Biudžeto ir turto skyriui

ŠAKIŲ RAJONO SAVIVALDYBĖS

ADMINISTRACIJA 

AIŠKINAMASIS RAŠTAS

PRIE RAJONO SAVIVALDYBĖS TARYBOS SPRENDIMO

„DĖL rajono SAVIVALDYBĖS 2015 Metų VIEŠŲJŲ DARBŲ SĄRAŠO PATVIRTINIMO“ PROJEKTO

2014 m. lapkričio 19 d. Nr. VL-1610
Šakiai

1. Parengto projekto tikslai ir laukiami rezultatai: patvirtinti rajono savivaldybės 2015 m. viešųjų darbų sąrašą, kuriuo vadovaujantis darbdaviai turės galimybę teikti pasiūlymus 2015 m. viešųjų darbų programai įgyvendinti.  

2. Projekto rengimo metu gauti specialistų vertinimai ir išvados: ---

3. Galiojantys aktai (tarybos, mero, direktoriaus), kuriuos reikėtų pakeisti ar panaikinti, priėmus sprendimą pagal teikiamą projektą: ---

4. Kiti, projektų rengėjų nuomone, reikalingi paaiškinimai: Lietuvos Respublikos užimtumo rėmimo įstatymo 28 straipsnio 2 dalis nustato, kad viešieji darbai – tai laikino pobūdžio darbai, Vyriausybės ar jos įgaliotos institucijos patvirtintame Aktyvios darbo rinkos politikos priemonių įgyvendinimo sąlygų ir tvarkos apraše nustatytomis sąlygomis ir tvarka atliekami įmonėse, įstaigose, organizacijose ar kitose organizacinėse struktūrose, teikiantys socialinę naudą vietos bendruomenei, padedantys palaikyti ir (ar) plėtoti vietos bendruomenės socialinę infrastruktūrą. Aktyvios darbo rinkos politikos priemonių įgyvendinimo sąlygų ir tvarkos aprašo 67.1 punkte numatyta, kad savivaldybė, suderinusi su teritorine darbo birža, viešųjų darbų sąrašą tvirtina. 


Viešieji darbai bus atliekami tik valstybei nuosavybės teise priklausančiose viešojo naudojimo teritorijose. 


Patvirtinus 2015 metų viešųjų darbų sąrašą bus parengtas 2015 metų viešųjų darbų programos projektas. 

